



JONIŠKIO RAJONO SAVIVALDYBĖS
TARYBA

SPRENDIMAS
DĖL JONIŠKIO RAJONO SAVIVALDYBĖS TARYBOS 2018 M. KOVO 29 D. SPRENDIMO NR. T-56 „DĖL BUDINČIO GLOBOTOJO VEIKLOS ORGANIZAVIMO JONIŠKIO RAJONO SAVIVALDYBĖJE TVARKOS APRAŠO PATVIRTINIMO“ PAKEITIMO

2020 m. balandžio 16 d. Nr. T-53
Joniškis


Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašo, patvirtinto Lietuvos Respublikos socialinės apsaugos ir darbo ministro 2018 m. sausio 19 d. įsakymu Nr. A1-28 (2019 m. gegužės 20 d. įsakymo Nr. A1-258 redakcija), Joniškio rajono savivaldybės taryba  n u s p r e n d ž i a:
. Pakeisti Joniškio rajono savivaldybės tarybos 2018 m. kovo 29 d. sprendimo Nr. T-56 „Dėl Budinčio globotojo veiklos organizavimo Joniškio rajono savivaldybėje tvarkos aprašo patvirtinimo“ pavadinimą ir jį išdėstyti taip:
„“ 
. Pakeisti Budinčio globotojo veiklos organizavimo Joniškio rajono savivaldybėje tvarkos aprašą, patvirtintą Joniškio rajono savivaldybės tarybos 2018 m. kovo 29 d. sprendimo Nr. T-56 1 punktu ir jį išdėstyti nauja redakcija (pridedama).



Savivaldybės meras 								Vitalijus Gailius


PATVIRTINTA
Joniškio rajono savivaldybės tarybos
2018 m. kovo 29 d. sprendimu Nr. T-56
(2020 m. balandžio 16 d. sprendimo Nr. T-53
redakcija)

GLOBOS CENTRO VEIKLOS ORGANIZAVIMO JONIŠKIO RAJONO SAVIVALDYBĖJE TVARKOS APRAŠAS

 SKYRIUS


. Globos centro veiklos organizavimo Joniškio rajono savivaldybėje tvarkos aprašas (toliau – Tvarkos aprašas) reglamentuoja likusio be tėvų globos vaiko priežiūros budinčio globotojo ir globėjo, nesusijusio giminystės ryšiais, šeimoje, organizavimą, vaiko budinčio  globotojo, globėjo, nesusijusio giminystės ryšiais, mokėjimo už vaiko priežiūrą ir globą (rūpybą) šeimoje dydį ir tvarką, globos centro ir vaiko budinčio globotojo veiklos finansavimą.
. Globos centro veiklos funkcijas vykdo Joniškio rajono vaiko ir šeimos gerovės centras (toliau – Globos centras) vadovaudamasis veiklą  reglamentuojančiais teisės aktais. 
. Esant poreikiui, Globos centro  paslaugos gali būti perkamos iš kitų rajonų globos centrų ar nevyriausybinių organizacijų.
. Vaiko budinčio globotojo atranka vykdoma vadovaujantis atranką reglamentuojančiais teisės aktais. 
. Vaiko priežiūrą ir globą (rūpybą) budinčio globotojo šeimoje organizuoja Globos centras.
. Vaiko priežiūra ir globa (rūpyba) budinčio globotojo, globėjo, nesusijusio giminystės ryšiais, šeimoje finansuojama iš Joniškio rajono savivaldybės biudžeto lėšų, Lietuvos Respublikos valstybės biudžeto lėšų, skirtų vaikų globos (rūpybos) išmokoms, globos (rūpybos) išlaidų tiksliniam priedui ir vaiko išmokoms pagal Lietuvos Respublikos išmokų vaikams įstatymą (toliau – Išmokų vaikams įstatymas) mokėti, ir kitų teisėtai įgytų lėšų.
. Tvarkos apraše vartojamos sąvokos atitinka Lietuvos Respublikos socialinių paslaugų įstatyme (toliau – įstatymas) ir kituose teisės aktuose apibrėžtas sąvokas.

 SKYRIUS


. Budintis globotojas prižiūri vaiką, nesusijusį giminystės ryšiais, savo gyvenamojoje vietoje ir natūralioje šeimos aplinkoje.
. Globos centras su budinčiu globotoju sudaro sutartį. Veiklą budintis globotojas vykdo pagal individualios veiklos pažymą ir atlieka visas su šia veikla susijusias pareigas, vykdo visas mokestines prievoles, kaip tai reglamentuota Lietuvos Respublikos teisės aktuose.
. Globos centras vaiką, kuriam Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos (toliau – VVTAĮT) nustato laikinąją priežiūrą ar laikinąją globą, gali perduoti prižiūrėti ar globoti budinčiam globotojui. Tokiu atveju Globos centras su budinčiu globotoju pasirašo tarpusavio bendradarbiavimo ir paslaugų teikimo sutartį (toliau – sutartis). Sutartyje turi būti numatyta: sutarties šalys; sutarties objektas ir tikslas; vaiko priežiūros vieta; prižiūrimų vaikų skaičius; lėšų, skirtų vaikui išlaikyti  ir prižiūrėti, dydis;  budinčio globotojo atlygis ir kitų piniginių lėšų dydis ir mokėjimų tvarka; kitos budinčio globotojo ir Globos centro teisės ir pareigos; pagalbos teikimo budinčiam globotojui ir vaikui tvarka; sutarties nutraukimo sąlygos. Sutarties forma ir kitos dokumentų formos, susijusios su vaiko apgyvendinimu, paslaugų organizavimu ir teikimu, tvirtinamos Joniškio rajono vaiko ir šeimos gerovės centro direktoriaus įsakymu.
. Budintis globotojas, globėjas, nesusijęs giminystės ryšiais, vienu metu negali prižiūrėti daugiau kaip 3 vaikų. Prižiūrimų vaikų skaičius gali būti didesnis išimties atvejais, kai neišskiriami broliai ir seserys ir tai raštu suderinta su Globos centru bei budinčiu globotoju. Jei budinčio globotojo šeimoje auga ir biologinis vaikas (-ai), bendras biologinių ir prižiūrimų vaikų skaičius negali būti daugiau kaip 6 vaikai.
. Budintis globotojas,  globėjas, nesusijęs giminystės ryšiais, gali laikinai prižiūrėti ar globoti vaiką (-us) tais atvejais, kurie nurodyti Lietuvos Respublikos socialinės apsaugos ir darbo ministro įsakymu patvirtintame Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos apraše. 
. Apgyvendinimą budinčio globotojo šeimoje organizuoja Globos centras.
. Priežiūros paslaugos teikimo pradžia yra laikomas vaiko apgyvendinimo budinčio globotojo šeimoje momentas. Vaiko budinčio globotojo šeimoje apgyvendinimo pradžia ir pabaiga  įforminama aktu. 
. Apgyvendinus vaiką budinčio globotojo šeimoje, Globos centras per 5 darbo dienas nuo Globos centro ir budinčio globotojo sutarties pasirašymo dienos paskiria koordinatorių, kuris kartu su budinčiu globotoju per 30 darbo dienas sudaro individualios pagalbos vaikui planą. 
. Globėjas, nesusijęs giminystės ryšiais, papildomai gali būti įdarbintas Globos centre pagal darbo sutartį. Globėjas, nesusijęs giminystės ryšiais, gali vykdyti veiklą ir pagal individualios veiklos pažymą – prižiūrėti, globoti (rūpintis) vaikus pagal Globos centro ir globėjo, nesusijusio giminystės ryšiais, sudarytą tarpusavio bendradarbiavimo ir paslaugų teikimo sutartį. 
. Pas budintį globotoją, globėją, nesusijusį giminystės ryšiais, apgyvendinamas be tėvų globos (rūpybos) likęs vaikas, kurio tėvų deklaruota ar faktinė gyvenamoji vieta arba vaiko radimo vieta yra Joniškio rajono savivaldybėje. Vaikas, kurio  tėvų arba turimo vieno iš tėvų deklaruota gyvenamoji vieta yra ne Joniškio rajono savivaldybėje, budinčio globotojo, globėjo, nesusijusio giminystės ryšiais, šeimoje apgyvendinamas laikinai, ne ilgiau kaip iki 3 parų.

 SKYRIUS


. Joniškio rajono savivaldybės administracija skiria ir moka Globos centrui už budinčio globotojo prižiūrimą vaiką:
. išmokas, mokamas Išmokų vaikams įstatymo nustatyta tvarka; 
. vaikui skirtą slaugos ir priežiūros (pagalbos) išlaidų tikslinę kompensaciją, mokamą pagal Lietuvos Respublikos tikslinių kompensacijų įstatymą (toliau – Tikslinių kompensacijų įstatymas), ir kitas išmokas, jei teisė gauti šias išmokas vaikui ir globėjui (rūpintojui) numatyta įstatymuose.
. Globos centras budinčiam globotojui moka:
. išmokas, nurodytas Tvarkos aprašo 21 punkte;
. tais atvejais, kai šeimoje nėra apgyvendintas nei vienas vaikas, ar teikiamos laikino atokvėpio paslaugos, budinčiam globotojui mokamas 1 minimalios mėnesinės algos (toliau – MMA) dydžio atlygis per mėnesį;
. 1,5 MMA dydžio mėnesinis atlygis, kai budinčio globotojo šeimoje apgyvendintas 1 vaikas;
. atlygis didinamas po 0,25 MMA už kiekvieną kitą budinčio globotojo šeimoje apgyvendintą vaiką, išskyrus  kūdikį iki 1 metų amžiaus, neįgalų vaiką ar kai vaikas prižiūrimas kriziniais atvejais;
. atlygis didinamas 0,5 MMA dydžio, kai budinčio globotojo šeimoje apgyvendintas  kūdikis iki 1 metų amžiaus, neįgalus vaikas ar  vaikas prižiūrimas kriziniais atvejais.
. Globos centras, esant aplinkybėms, dėl kurių budintis globotojas neturi finansinių galimybių savo lėšomis įrengti vaiko priežiūros vietos, turi teisę pagal budinčio globotojo pateiktą argumentuotą prašymą išmokėti vienkartinę 12 bazinių socialinių išmokų (toliau – BSI) dydžio išmoką vaiko apgyvendinimo vietai įkurti (toliau – įsikūrimo išmoka). Įsikūrimo išmoka turi būti naudojama vaiko gyvenimo sąlygoms pritaikyti, įsigyti būtiniausiems daiktams, namų apyvokos reikmenims, taip pat kitoms išlaidoms, susijusioms su prižiūrimo vaiko poreikių tenkinimu.
. Globėjui, nesusijusiam giminystės ryšiais, globojančiam vaikus ir įgyvendinančiam vaiko globėjo (rūpintojo) teises ir pareigas, mokama:
. išmokos vaikui, mokamos Išmokų vaikams įstatymo nustatyta tvarka;
. vaikui skirtą slaugos ir priežiūros (pagalbos) išlaidų tikslinė kompensacija, mokama pagal  Tikslinių kompensacijų įstatymą, ar kitos išmokos, jei teisė gauti šias išmokas vaikui ir globėjui (rūpintojui) numatyta įstatymuose;
. atlygį už laikino atokvėpio paslaugą ar už vaiko priežiūrą kriziniais atvejais pagal Globos centro ir globėjo, nesusijusio giminystės ryšiais, sudarytą tarpusavio bendradarbiavimo ir paslaugų teikimo sutartį.
. Budinčiam globotojui, globėjui, nesusijusiam giminystės ryšiais, Joniškio rajono savivaldybės administracija skiria ir moka pagalbos pinigus.
. Tvarkos aprašo 21.2 papunktyje numatytas ir iš Joniškio rajono  savivaldybės gautas lėšas Globos centras gali naudoti papildomai pagalbai vaikui (pvz.: logopedo, psichiatro, vaiko neformaliojo ugdymo ar užimtumo paslaugoms) ir (ar) pagalbai budinčiam globotojui (pvz.: psichoterapijai, supervizijai, profesinės kompetencijos ugdymui) teikti, jos neperduodamos budinčiam globotojui, jei tarpusavio bendradarbiavimo ir paslaugų teikimo sutartyje nenumatyta kitaip. Atlygis, numatytas šiame tvarkos apraše, mokamas sutarties galiojimo metu. 

 SKYRIUS


. Globos centras iki einamųjų metų kovo 1 d. turi pateikti praėjusių metų veiklos ataskaitą VVTAĮT ir Joniškio rajono savivaldybės administracijai.
. Už likusio be tėvų globos vaikui suteiktą paslaugą sumoka savivaldybė, kurioje yra vaiko ar jo tėvų deklaruota gyvenamoji vieta. Globos centras raštu kreipiasi į atitinkamą savivaldybę su prašymu padengti patirtas išlaidas.
. Sutartis su budinčiu globotoju, gali būti nutraukiama budinčio globotojo iniciatyva, įspėjus Globos centrą ne vėliau kaip prieš 30 kalendorinių dienų, jei šeimoje nėra laikinai apgyvendinto ir prižiūrimo vaiko, ir ne vėliau kaip prieš 90 kalendorinių dienų, jei šeimoje yra apgyvendintas ir prižiūrimas vaikas, išskyrus atvejus, kai vaiko laikinoji globa (rūpyba) baigiasi anksčiau šio termino.
. Globos centras vienašališkai nutraukti sutartį gali dėl šių priežasčių:
. kai budintis globotojas, globėjas, nesusijęs giminystės ryšiais, netinkamai vykdo Tvarkos apraše nustatytus reikalavimus ir sutartyje numatytus įsipareigojimus;
. kai budintis globotojas, globėjas, nesusijęs giminystės ryšiais, be pateisinamos priežasties atsisako apgyvendinti ir prižiūrėti vaiką;
. kai budintis globotojas, globėjas, nesusijęs giminystės ryšiais, išvyksta gyventi į kitą valstybę;
. kitais nenumatytais atvejais.
. Tvarkos aprašo kontrolę vykdo Joniškio rajono savivaldybės administracijos Socialinės paramos ir sveikatos skyrius.
. Ginčai dėl Joniškio rajono savivaldybės administracijos ar Globos centro  priimtų sprendimų nagrinėjami teisės aktų nustatyta tvarka.

